CELEX: C2006/074/46
Language: el
Date: 2006-03-25 00:00:00
Title: Υπόθεση T-443/05: Προσφυγή της  16ης Δεκεμβρίου 2005  — El Corte Inglés SA κατά ΓΕΕΑ

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/24
            
         Προσφυγή της 16ης Δεκεμβρίου 2005 — El Corte Inglés SA κατά ΓΕΕΑ
   (Υπόθεση T-443/05)
   (2006/C 74/46)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: El Corte Inglés SA (Μαδρίτη) [εκπρόσωπος: Juan Luis Rivas Zurdo, δικηγόρος]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Juan Bolaños Sabri
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών της 21ης Σεπτεμβρίου 2005 που εκδόθηκε στην υπόθεση R 1191/2004-1, καθόσον, δεχόμενο την προσφυγή της αιτούσας, παρέχει την ευκαιρία για μια μελλοντική παραχώρηση του κοινοτικού σήματος αριθ. 2.456.242 PIRAÑAM DISEÑO ORIGINAL JUAN BOLAÑOS στην κλάση 25.
            
         
               —
            
            
               να απορρίψει την καταχώριση του κοινοτικού σήματος αριθ. 2.456.242 «PIRAÑAM DISEÑO ORIGINAL JUAN BOLAÑOS», κλάση 25.
            
         
               —
            
            
               να καταδικάσει στα δικαστικά έξοδα τον ή τους αντίδικους στην παρούσα προσφυγή.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Juan Bolaños Sabri.
   
   
      Σήμα προς καταχώριση: εικονικό σήμα «PIRAÑAM πρότυπο σχέδιο Juan Bolaños» (αίτηση αριθ. 2.456.242) για προϊόντα των κλάσεων 16, 21 και 25.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: λεκτικά ισπανικά σήματα PIRANHA, για προϊόντα των κλάσεων 25 (αριθ. 790.520) και 18 (αριθ. 2.116.007).
   
      Απόφαση του τμήματος ανακοπών: Ανακοπή εν μέρει δεκτή, απόρριψη της αιτήσεως καταχωρίσεως για τα προϊόντα της κλάσεως 25.
   
      Απόφαση του τμήματος προσφυγών: Ακύρωση της αποφάσεως κατά της οποίας ασκήθηκε η προσφυγή και απόρριψη της ανακοπής στο σύνολό της.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού 40/94, για το κοινοτικό σήμα.